
V Cicidoju se otroci srečajo z umetninami najboljših ustvarjalcev: pisateljev, pesnikov, ilustratorjev, glasbenikov … Učijo se pozornega gledanja in poslušanja, sami ustvarjajo in pripovedujejo.
Ob dobri reviji s številnimi žanri in rubrikami odrasli prepoznavamo specifične otrokove interese ali pa budimo nove. Otrok revijo rad vzame v roke, ker v njej sam poišče tisto, kar ga zanima.
S Cicidojem v vrtcu, doma, pri babici in dedku, v čakalnici pri zdravniku, v avtu:

· Beremo pravljice, stripe, zgodbe v slikah, pesmi, rešujemo uganke, deklamiramo, uprizarjamo, se igramo gledališče … Slikopise beremo skupaj – odrasli besedilo, otrok sličice. 

· Po branju se pogovarjamo: Kako pa mi doživljamo zgodbo in ilustracije? Kako se mi počutimo, če se s kom sporečemo? Če zbolimo? Ko se odpravljamo na počitnice? Kdo je bil v pravljici prijazen, kdo zoprn, hudoben? Kakšni smo mi med seboj v naši skupini, v naši družini?
· Sami ali v zboru prepevamo pesmi priznanih slovenskih skladateljev in izbrane avtorske pesmice. 
· Cici Vesela šola je dobra motivacija za igrivo učenje in raziskovanje. Otroci spoznavajo naravoslovje, družboslovje, kulturo, šport, likovno umetnost. Vsak lahko sodeluje na ciciveselošolskem dnevu in dobi Cici pohvalo. Na letošnjem CICIVESELOŠOLSKEM DNEVU je sodelovalo več kot 60.000 otrok iz 900 šol in vrtcev.
· Sklop Se igram in mnogo znam! prinaša igrive naloge, tudi z nalepkami: za oblikovanje količinskih predstav, glasovno analizo, primerjanje, razvrščanje … za zabavno samostojno reševanje. 
· V poljudnih rubrikah otrok spoznava pisani svet rastlin in živali, poklicev in tehnike, čustev in odnosov, športa in gibalnega izražanja. 
· V Cicidojevi likovno-tehnični delavnici otrok opazuje izdelke vrstnikov, sam riše, slika, oblikuje …

· V spletnem Cici nabiralniku vsak mesec izbor najbolj uspelih likovnih in literarnih izdelkov otrok. Sodelujte tudi vi!
· Naročniki revije Cicido letos dobijo slikanico Pet mačic in drugi slikopisi mojstric Anje Štefan in Ane Zavadlav. 
· Z vsakim Cicidojem naročniki prejmejo nove spletne vsebine: priljubljene animirane zgodbe. 
· Cici Akademija – sklop strokovnih spletnih seminarjev za vzgojiteljice in vzgojitelje.
�  – Skupaj rastemo ob zgodbah, igri in domišljiji!�

